Source: http://docplayer.fi/3820757-Keski-suomen-joukkoliikenteen-palvelutaso.html
Timestamp: 2018-03-25 04:02:02+00:00
Document Index: 6350936

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Keski-Suomen joukkoliikenteen palvelutaso - PDF
Download "Keski-Suomen joukkoliikenteen palvelutaso"
1 RAPORTTEJA Keski-Suomen joukkoliikenteen palvelutaso Keski-Suomen ELY-keskuksen joukkoliikenteen palvelutasomäärittely
3 Keski-Suomen joukkoliikenteen palvelutaso Keski-Suomen Ely-keskuksen joukkoliikenteen palvelutasomäärittely MARJA ROSENBERG
4 RAPORTTEJA KESKI-SUOMEN JOUKKOLIIKENTEEN PALVELUTASO KESKI-SUOMEN ELY-KESKUKSEN JOUKKOLIIKENTEEN PALVELUTASOMÄÄRITTELY Keski-Suomen elinkeino-, liikenne- ja ympäristökeskus ISBN (pdf) ISSN-L ISSN (Verkkojulkaisu) 2
5 Sisältö Esipuhe Johdanto Työn tausta ja rajaus Selvityksen sisältö ja tavoitteet Nykytilan analyysi Keskukset ja niiden väliset yhteydet Väestö ja ennusteet Työpaikat ja työssäkäyntialueet Opiskelupaikat ja opiskeluyhteydet Palvelut ja asiointiyhteydet Joukkoliikennejärjestelmä Asukaskyselyn tulokset Joukkoliikenteen ja henkilöliikenteen kustannukset Joukkoliikenteen palvelu-tasomääritys Valtakunnalliset määrittelyt ja määrälliset palvelutasotavoitteet Laadulliset tavoitteet Joukkoliikenteen kehittämistarpeet ja tulevaisuudennäkymät Toimintaympäristön tulevaisuuden haasteita Joukkoliikenteen kehittämistarpeet Määrälliset palvelutasotekijät Laadulliset palvelutasotekijät Kustannukset ja liikenteen järjestäminen Kustannusvaikutukset Liikenteen järjestämistavat Liikenteen järjestämisen aikataulu Seuranta Kirjallisuus Liitteet Liite 1. Nykyinen joukkoliikenteen tarjonta Liite 2. Asukaskyselyn tulokset Liite 3. Linja-autoliikenteen palvelutasoluokat yhteysväleittäin
6 Esipuhe Joukkoliikennelaki velvoittaa toimivaltaiset viranomaiset määrittelemään joukkoliikenteen palvelutason vuoden 2011 aikana. Määrittelyssä on otettava huomioon eri väestöryhmien tarpeet ja tehtävä yhteistyötä kuntien ja muiden viranomaisten kanssa. Tämä työ on tehty erillisselvityksenä Keski-Suomen liikennejärjestelmäsuunnitelman osana. Työtä on ohjannut Keski-Suomen joukkoliikennetyöryhmä, joka on käsitellyt työtä kolmessa kokouksessa. Lisäksi työn aikana järjestettiin työpaja, johon osallistuivat alueen kuntien edustajia, maakuntaliiton sekä liikenteenharjoittajien edustajia. Työ on esitelty myös Keski-Suomen liikennejärjestelmäsuunnitelman hankeryhmälle. Raportista pyydettiin lausunnot kunnilta, liikenteenharjoittajilta, Linja-autoliitolta ja maakuntaliitolta. Lausuntojen perusteella luonnosteltuihin palvelutasomäärittelyihin janiiden perusteluihin tehtiin vähäisiä korjauksia. Työstä on vastannut Rauni Malinen Keski-Suomen ELY-keskuksesta. Selvityksen ovat laatineet Marja Rosenberg ja Veli-Pekka Pello KPMG Oy:stä. Jyväskylässä Rauni Malinen 4
7 1 Johdanto 1.1 Työn tausta ja rajaus Palvelutason määrittely on liitetty osaksi Keski-Suomen maakuntaliiton ja ELY-keskuksen yhteistyössä laadittavaa liikennejärjestelmäsuunnitelmaa. Työ toteuttaa joukkoliikennelain velvoitetta, jonka mukaan toimivaltaisten viranomaisten on määriteltävä joukkoliikenteen palvelutaso vuoden 2011aikana. Selvitys toimii lisäksi lähtökohtana liikennejärjestelmätyön joukkoliikennestrategian laadinnalle. Palvelutason määrittelyllä valmistaudutaan siirtymäajan sopimusten jälkeiseen uuteen liikenteen järjestämistapaan EU:n palvelusopimusasetuksen mukaisesti tai markkinaehtoisella liikenteellä. Keski-Suomen ELYn toimivalta-alue kattaa maakunnan kunnat kuitenkin niin, että Jyväskylä on oma toimivaltainen kaupunki ja vuoden 2012 alusta lukien toimivaltainen viranomainen myös Laukaan ja Muuramen alueella. Jyväskylässä on laadittu vuonna 2009 liikenne- ja viestintäministeriön KETJU-työn yhteydessä alustava palvelutasomäärittely sekä JYSELIn yhteydessä joukkoliikenteen kehittämisohjelma 2011, joiden pohjalta kaupunki määrittelee toimivalta-alueensa palvelutason. Tämä työ ei sisällä Jyväskylän, Laukaan eikä Muuramen alueen joukkoliikenteen palvelutasomäärittelyä. Liikennevirasto on ohjeistanut toimivaltaisia viranomaisia palvelutason määrittelyssä (Liikennevirasto 2010, Ohje joukkoliikenteen palvelutason määrittelyyn) sekä täydentänyt ohjetta suosituksella palvelutasoluokista ja palvelutasokriteereistä (Liikennevirasto 2011). Tässä työssä sovelletaan näitä ohjeita ja suosituksia. Liikenne- ja viestintäministeriö on julkaissut Kaukoliikenteen palvelutasoselvitykset (LVM 21/2011 ja 30/2011), joissa on esitetty myös Jyväskylän kaukoliikenteen yhteyksille peruspalvelutaso sekä tavoitteellinen palvelutaso. Jyväskylän kaukoliikenteen yhteyksissä tavoitellaan selvitysten mukaan huipputasoa. 1.2 Selvityksen sisältö ja tavoitteet Tämän palvelutasomäärittelyn tavoitteena on esittää ELY-keskuksen ja alueen kuntien sekä maakuntaliiton yhteinen tahtotila siitä, millaista joukkoliikenteen palvelutasoa tavoitellaan vuoteen 2016 mennessä. Tavoiteltua palvelutasoa verrataan nykyiseen joukkoliikenteen tarjontaan ja laatutasoon ja esitetään sekä määrälliset että laadulliset palvelutasotavoitteet. Työssä arvioidaan myös tavoitteellisen palvelutason toteuttamisen kustannusvaikutuksia, jotta ELY-keskus ja kunnat voivat varautua joukkoliikenteen palvelutasomäärittelyä vastaavaan rahoitukseen tulevina vuosina. ELY-keskuksen päätös palvelutasomäärittelystä ei kuitenkaan sisällä kustannuksia eikä siinä esitetty palvelutaso luo asukkaille subjektiivista oikeutta joukkoliikenteen palveluihin. Palvelutasomäärittelyn toivotaan kuitenkin sitouttavan eri osapuolet tavoittelemaan määriteltyä palvelutasoa. 5
8 2 Nykytilan analyysi 2.1 Keskukset ja niiden väliset yhteydet Joukkoliikenteen palvelutaso määritellään maakunnan keskusten välisille yhteyksille. Kuvassa 1 on esitetty Keski-Suomen liiton maakuntasuunnitelman keskusverkko ja kuvassa 2 taajamarakenne. Kaukoliikenteen yhteydet määritellään muista maakuntakeskuksista Jyväskylään ja tässä työssä määritellään alueen sisäiset liityntäyhteydet kaukoliikenteen verkkoon. Kuva 1. Keskusluokitus Keski-Suomen liiton rakennetyön 2030 mukaan. 6
9 Kuva 2. Taajamarajaus Keski-Suomen alueella. Taajamarajaus Kylämäinen asutus Lähde: SYKE/YKR (uusimmat tiedot v. 2005) 7
10 2.2 Väestö ja ennusteet Jyväskylän kaupunkiseutu on Suomen nopeimmin kasvavia kaupunkiseutuja. Keski-Suomen maakunnan väestö on tasaisesti lisääntynyt vuosien 1980 ja 2010 välillä lähes asukkaalla. Väestön ikärakenteen muutokset on esitetty kuvassa 3. Asutus on keskittynyt erityisesti Jyväskylän seutukuntaan ja lisäksi lähinnä Jämsän ja Saarijärven Viitasaaren seutukuntiin sekä pääteiden varrella sijaitseviin kuntiin. Väestön kasvu perustuu Jyväskylän seudun positiiviseen väestökehitykseen, joka pohjautuu niin yliopistokaupungin vetovoimaisuuteen kuin seudun koulutus- ja työpaikkatarjontaan ja myönteiseen ikärakenteeseen. Jyväskylän seudun ulkopuolella ovat väestökato ja ikääntyminen tasaisessa kasvussa. Erityisesti maakunnan pienissä reuna-alueen kunnissa väestö vähenee ongelmallisesti aiheuttaen palveluiden ja työikäisten vähenemisen kunnissa. Yli 65-vuotiaiden vanhusväestön suhteellinen osuus on suurempi pienemmissä seutukunnissa. Esimerkiksi erityisen kriittinen tilanne on Joutsan seudulla, jossa vanhusten osuus noin asukkaasta oli vuonna 2010 liki 30 %. Väestön keskittyminen Jyväskylän seudulle edistää alueen joukkoliikennejärjestelmien kehittämismahdollisuuksia, mutta vastaavasti haja-asutusalueilla väestömäärän jatkuva supistuminen heikentää liikennemääriä ja liikennepalveluiden tarvetta, mikä vaikuttaa joukkoliikennepalveluiden kysyntään ja siten joukkoliikennepalvelujen järjestämiseen. Väestön kasvuennusteet on esitetty taulukossa 1. Keski-Suomessa asui vuonna 2008 noin asukasta ja väestön ennustetaan kasvavan yhteensä noin 4 % vuoteen 2020 mennessä. Väestön kasvu kohdistuu Jyväskylän seutuun kun taas muilla seuduilla väestön ennustetaan vähenevän. 8
11 Kuva 3. Väestön ikärakenteen kehitys seutukunnittain ja koko maakunnassa suhteessa koko maahan. Taulukko 1. Keski-Suomen väestöennuste (Tilastokeskus). 9
12 2.3 Työpaikat ja työssäkäyntialueet Keski-Suomen työpaikkamäärät vuosina 2000 ja 2009 on esitetty taulukossa 2. Työpaikkamäärä on kasvanut Jyväskylän seudulla 13 % vuodesta 2000 vuoteen 2009 ja koko maakunnan alueella 6 %. Yhteensä alueella on noin työpaikkaa. Työssäkäynti alueen sisällä kuntien välillä on esitetty kuvassa 4 ja alueen ulkopuolelle kuvassa 5. Työssäkäynnin aiheuttama säännöllinen liikkumistarve kuntien välillä on suuri joukkoliikennepotentiaali ja tavoitteena onkin lisätä joukkoliikenteen kulkutapaosuutta työmatkoilla. Suurimmat työmatkavirrat ovat Laukaan jajyväskylän sekä Muuramen ja Jyväskylän välillä. Yli 500 asukkaan työssäkäyntivirrat ovat myös Äänekosken ja Jyväskylän välillä sekä Petäjävedeltä Jyväskylään. Muiden kuntien välillä pendelöinti on vilkasta mm. väleillä Saarijärvi-Äänekoskii ja Laukaa-Äänekoski. Keski-Suomen maakunnan ulkopuolelle eniten työmatkoja tehdään Uudellemaalle ja Pirkanmaalle. Taulukko 2. Työpaikkamäärät vuosina 2000 ja 2009 (Tilastokeskus, julkaistu ). Työpaikat Muutos lkm % KESKI-SUOMEN MAAKUNTA ,75 % Joutsan seutukunta ,20 % Joutsa ,53 % Luhanka ,18 % Jyväskylän seutukunta ,52 % Hankasalmi ,31 % Jyväskylä ,57 % Laukaa ,12 % Muurame ,09 % Petäjävesi ,66 % Toivakka ,73 % Uurainen ,64 % Jämsän seutukunta ,64 % Jämsä ,26 % Kuhmoinen ,57 % Keuruun seutukunta ,63 % Keuruu ,51 % Multia ,62 % Saarijärven-Viitasaaren seutukunta ,36 % Kannonkoski ,09 % Karstula ,68 % Kinnula ,38 % Kivijärvi ,06 % Kyyjärvi ,28 % Pihtipudas ,03 % Saarijärvi ,96 % Viitasaari ,30 % Äänekosken seutukunta ,51 % Konnevesi ,93 % Äänekoski ,47 % 10
13 Kuva 4. Kuntien välinen työssäkäynti vuonna 2008 (Tilastokeskus). 11
14 Kuva 5. Maakuntien välinen työssäkäynti vuonna 2008 (Tilastokeskus). 12
15 2.4 Opiskelupaikat ja opiskeluyhteydet Suuri joukkoliikenteen säännöllinen käyttäjäryhmä työssäkävijöiden ohella on koululaiset ja opiskelijat. Peruskoulun ala- ja yläasteen koulumatkat tapahtuvat useimmiten kunnan sisällä ja niitä hoidetaan kuntien järjestämillä koulukyydeillä silloin, kun avoimen joukkoliikenteen tarjonta ei palvele koulumatkoja. Toisen asteen oppilaitosten koulumatkat kulkevan alemman asteen matkoja useammin kuntarajojen yli, koska ylemmän asteen kouluja on harvemmassa. Koulumatkat ovat tärkeä matkaryhmä palvelutasomäärittelyn pohjana niin kuntien sisällä kuin kuntakeskusten välillä. Alueella on myös muita oppilaitoksia, joihin kuljetaan kuntarajojen yli. Esimerkiksi Laukaan alueelta käydään ammattikoulussa Jyväskylässä ja Äänekoskella. Jyväskylässä on myös yliopisto. Äänekoskella on myös Keski-Suomen Opisto ja HUMAK (Suolahti). Äänekoskella on Pohjoisen Keski-Suomen Oppimiskeskuksen kaksi yksikköä. Taulukko 3. Lukiot ja ammatilliset oppilaitokset alueittain Oppilaitokset yhteensä Keski-Suomen maakunta Lukiot 23 Ammatilliset oppilaitokset 9 Lukiot 7 Jyväskylä Ammatilliset oppilaitokset 2 Lukiot 2 Jämsä Ammatilliset oppilaitokset 1 Hankasalmi Lukiot 1 Lukiot 1 Joutsa Ammatilliset oppilaitokset 1 Lukiot 1 Karstula Ammatilliset oppilaitokset 1 Keuruu Lukiot 1 Kinnula Lukiot 1 Konnevesi Lukiot 1 Kuhmoinen Lukiot 1 Laukaa Lukiot 1 Muurame Lukiot 1 Petäjävesi Lukiot 1 Pihtipudas Lukiot 1 Saarijärvi Lukiot 1 Ammatilliset oppilaitokset 2 Viitasaari Lukiot 1 Ammatilliset oppilaitokset 1 Lukiot 1 Äänekoski Ammatilliset oppilaitokset Palvelut ja asiointiyhteydet Julkiset ja kaupalliset palvelut synnyttävät asiointiliikennettä, jota hoidetaan joukkoliikenteellä silloin, kun kysyntää on riittävästi tai se kuuluu tarjottavaan joukkoliikenteen minimi- tai peruspalveluun. Tärkeimmät asiointiyhteydet suuntautuvat Jyväskylään ja aluekeskuksiin, kuntakeskuksiin sijoittuvat lähinnä terveyspalvelut. Kuntien sisällä asiointiyhteyksiä hoidetaan lisäksi palveluliikenteellä sekä lakisääteisillä henkilökuljetuksilla. Useissa kunnissa on järjestetty lähinnä ikääntyneille asukkaille asiointia varten kutsuohjattua liikennettä hajaasutusalueilta ja sivukyliltä kuntakeskukseen. Tulevaisuudessa kuntaliitokset tai kuntien yhteistyö esimerkiksi sosiaali- ja terveystoimen palveluissa voi vaikuttaa joukkoliikenteen yhteystarpeisiin. Esimerkiksi siirtyminen Pirkanmaan sairaanhoitopiiriin voi tuoda lisätarpeita palvelutasoon Kuhmoisten ja Jämsän suunnasta. 13
16 2.6 Joukkoliikennejärjestelmä Keski-Suomen joukkoliikenteen palvelut perustuvat linja-autoliikenteen vakio- ja pikavuorotarjontaan sekä kuntien palveluliikenteeseen. Lisäksi aluetta palvelevat kaukoliikenteen junavuorot Jyväskylästä Jämsän kautta Tampereelle (11 vuoroa/suunta) ja edelleen Helsinkiin tai Turkuun. Pieksämäen suuntaan liikennöi 8 junavuoroa/suunta arkisin, lauantaisin 4 ja sunnuntaina 7 junavuoroa/suunta. Lisäksi Haapamäen suuntaan liikennöi Keuruun kautta Vaasaan 3 taajamajunavuoroa suuntaansa arkisin ja lauantaisin ja 2 vuoroa sunnuntaisin. Keuruun ja Tampereen välillä kulkee Oriveden kautta 2 junavuoroa suuntaansa. Junatarjonta on esitetty kuvassa 6. Työssä on selvitetty linja-autoliikenteen vuoden 2011 tarjonta talvi- ja kesäliikenteen kaikkina liikennöintipäivinä VALLU-rekisterin tietojen pohjalta. Kuvassa 7 on esitetty talviarkipäivän vakiovuorot tieverkolla ja kuvassa 8 pikavuorot. Muiden liikennöintipäivien vuorotarjonta on esitetty liitteessä 1. Kuvista huomataan, että paras vuorotarjonta on Jyväskylän alueella ja Jyväskylään johtavilla pääteillä. Haja-asutusalueilla vuoroja on vain muutamia arkipäivinä. Kesällä liikennetarjonta heikkenee niin, että koululaisvuorojen poistuessa vain pääteiden varsilla on joukkoliikennepalveluja. Lauantaisin liikennöidään vain pääasiassa aluekeskusten ja Jyväskylän välillä, kuntakeskuksista Luhanka on viikonloppuisin ilman joukkoliikennepalveluja ja Joutsa sekä Kyyjärvi ovat kokonaan pikavuorojen varassa. Kuva 6. Keski-Suomen junaliikenne talviarkena
17 Kuva 7. Vakiovuorot talviarkena 2011 molemmissa suunnissa yhteensä. 15
18 Kuva 8. Pikavuorot talviarkena 2011 molemmissa suunnissa yhteensä. 16
19 2.7 Asukaskyselyn tulokset Työ käynnistettiin asukaskyselyllä, joka julkaistiin elokuussa koulujen kesälomien jälkeen kuntien internetsivuilla. Kyselyyn vastasi yhteensä 1603 henkilöä, joista lähes puolet oli Jyväskylästä. Liitteessä 2 on esitetty kyselyn tulokset siten, että Jyväskylän asuinpaikakseen ilmoittaneiden vastaukset on poistettu. Näin tulokset kuvaavat paremmin ELY-liikenteen käyttäjien vastauksia. Myös kuvissa 9-11 esitetyt vastaukset koskevat muita kuin jyväskyläläisten vastauksia. Yli kolmannes vastaajista katsoi nykyisten joukkoliikennepalvelujen vastaavan melko hyvin säännöllisiä liikkumistarpeita ja 28 % huonosti. Vastaajien jakauma kulkutavan mukaan on esitetty kuvassa 9. Kysyttäessä vastaajien mielipidettä joukkoliikenteeseen liittyviin väittämiin lähes kaikki vastaajat olivat sitä mieltä, että joukkoliikennettä on tarvetta kehittää ja 80 % vastaajista oli sitä mieltä, että joukkoliikennettä tulee tukea verovaroin nykyistä enemmän (kuva 10). Vastaajien mielestä tiedonpuute aikatauluista ei ole joukkoliikenteen käyttämättömyyden syy ja yli 50 % vastaajista piti joukkoliikenteen käyttöä helppona. Kun vastaajilta kysyttiin millä keinoin vastaaja voisi lisätä joukkoliikenteen käyttöä, ylivoimaisesti eniten sai kannatusta aikataulujen ja reittien muuttaminen vastaamaan matkustustarpeita (81 % vastaajista) ja seuraavaksi eniten lipun hintojen alentaminen (68 % vastaajista (kuva 11). Kuva 9. Vastausten jakauma kysymykseen: Miten alueesi nykyiset joukkoliikennepalvelut vastaavat säännöllisiä liikkumistarpeitasi eli matkoja, jotka toistuvat viikoittain? 50% 45% 40% 35% 30% 25% 20% 15% 10% 5% 0% Miten alueesi nykyiset joukkoliikennepalvelut vastaavat säännöllisiä liikkumistarpeitasi eli matkoja, jotka toistuvat viikottain? hyvin melko hyvin melko huonosti huonosti en osaa sanoa Henkilöauto (N=555) Bussi, juna tai muu (N=198) Polkupyörä tai kävely (N=278) 17
20 Kuva 10. Vastausten jakauma esitettyihin väittämiin. Mitä mieltä olet seuraavista väittämistä? Joukkoliikennepalveluja ei ole tarvetta kehittää Joukkoliikenteen käyttö ei sovellu elämäntilanteeseeni Joukkoliikenteen etuna on, että pääsen itsenäisesti liikkumaan kodin ulkopuolella Joukkoliikennepalvelujen käyttö on edullista Joukkoliikennepalvelujen käyttö on helppoa Joukkoliikennettä pitäisi tukea verovaroista nykyistä enemmän En käytä joukkoliikennettä, koska en saa ajantasaista ja luotettavaa tietoa aikatauluista Kuva 11. Vastausten jakauma kysymykseen : Millä seuraavista toimista voisit harkita lisääväsi joukkoliikenteen käyttöä? Rastita kolme tärkeintä. (n=1624). Taulukko 4. Joukkoliikenteen ostojen rahoitus kunta ja valtio yhteensä, miljoona euroa/v. 18
21 Kyselyssä jätettiin yhteensä noin 700 avointa vastausta, jotka on tulostettu kunnittain ELY-keskuksen ja kuntien käyttöön. Kyselyn tulokset kokonaisuudessaan on esitetty liitteessä 2. Avoimissa vastauksissa nousivat esiin mm. seuraavat kommentit ja huomiot: Joukkoliikenne liian hidasta ja kallista henkilöautoiluun verrattuna etenkin lapsiperheissä Haja-asutusalueilla palveluja ei voi elää ilman autoa Pysäkit liian kaukana ja vuoroja harvassa Koulubussit avoimeksi joukkoliikenteeksi ja muita uusia keinoja järjestää joukkoliikennettä Aikataulut on huonosti yhteensovitettu eri yritysten ja bussin ja junan välillä Yhteensopiva lippu juna- bussiliikenteessä parantaisi palvelua Kuljettajapalvelu saa kehuja ja moitteita Aikataulut on huonosti löydettävissä Olen joukkoliikenteeen ehdoton kannattaja, olen kulkenut bussilla Jyväskylässä vuodesta 2004 ja nyt Muuramesta puolisen vuotta. Pääpiirteittäin joukkoliikenne toimii hyvin, mutta se on kallista ja vuorot myöhästelevät liikaa. Työmatkallani käytän Muurame-Jyväskylä välin yhteyksiä, sekä linjaa 5 Jkl-Ylistönmäki. Jälkimmäinen myöhästelee paljon, mikä haittaa matkustamisen sujuvuutta. Mielestäni joukkoliikenteen hinta-laatu-suhde ei ole kunnossa Jyväskylässä. Maksan mielelläni, jos vuorot olisivat aina ajoissa ja vastaavasti, jos hinnat olisivat edullisemmalla tasolla, voisin sietää myöhästelyjä paremmin. Kertalipun hinta on nykyisin aivan järkyttävällä tasolla. 2.8 Joukkoliikenteen ja henkilöliikenteen kustannukset Työssä arvioitiin Keski-Suomen Ely-keskuksen keräämiä lukuja kuntien kuljetusten kustannuksista. Lukuja pyydettiin kunnilta avoimesta joukkoliikenteestä sekä opetustoimen ja sosiaali- ja terveystoimen kuljetuksista. Tuloksissa on huomattavasti alueellisesti eroja, jotka selittyvät paljolti palvelurakenteen eroilla sekä kuntien hajautuneella asutuksella, jotka vaihtelevat kunnittain (kuva 12). Suuremmissa kunnissa ja kaupungeissa, joissa asuminen ja palvelut ovat keskittyneet keskustan alueelle, asukaskohtaiset kuljetuskustannukset ovat selkeästi pienemmät. Äänekoskella on neljä taajamaa, asutus ja palvelut ovat hajautuneet kunnassa. Keskitetyn suunnittelun ansiosta kuljetuskustannukset ovat pysyneet kohtuullisella tasolla muihin kuntiin verrattuna. Kuntien kuljetuskustannuksissa havaittiin hajontaa myös avoimen joukkoliikenteen, opetustoimen sekä sosiaali- ja terveystoimen kuljetusten välillä. Yhteenvetona voidaan todeta, että avoimen joukkoliikenteen kustannukset ovat kaikissa selvityksessä mukana olevissa kunnissa selkeästi alhaisemmat kuin opetustoimen tai sosiaali- ja terveystoimen kuljetusten kustannukset asukasta kohden. Tätä tilastoa vasten olisikin syytä kunnissa pohtia millä tavoin avointa joukkoliikennettä voitaisiin jatkossa hyödyntää paremmin niin, että se tukisi myös opetus- sekä sosiaali- ja terveystoimen kuljetuksia, jotka tällä hetkellä ovat paljolti tilauskuljetusten varassa. Esimerkiksi kutsuliikenteen ja avoimen joukkoliikenteen lisääminen saattaisi tuottaa tulevaisuudessa kunnissa merkittäviä säästöjä, jos niillä voitaisiin hoitaa koulukuljetusten lisäksi myös asiointimatkoja kuntakeskuksiin. Ratkaisut ovat kuntakohtaisia ja niiden löytäminen vaatii lisäselvityksiä myös valtakunnan tasolla. Valtion alueelle suuntaamista joukkoliikenteen kustannuksista suurin osa kohdistuu lipputukeen, joka on 2000-luvulla noussut euron vuositasolta yli 1,2 miljoonaan euroon vuodessa vuoteen Valtion rahoituksen lipputuen kehitys on esitetty kuvassa 13, joka ei siis sisällä Jyväskylän paikallisliikenteen eikä muiden kuntien lipputukea. Taulukossa 4 on esitetty vuosien ostoliikenteen kustannukset, jotka sisältävät sekä valtion että kuntien kustannukset. 19
22 Kuva 12. Kuntien henkilökuljetusten kustannukset vuonna Kuva 13. Valtion joukkoliikenteen lipputuki Keski-Suomen ELY-keskuksen alueella vuosina , euroa/v (Keski-Suomen Ely-keskus). Kuva 14. Keski-Suomen joukkoliikenteen valtion tuki joukkoliikenteen ostoihin vuosina , euroa/v (Keski- Suomen Ely-keskus). 20
23 3 Joukkoliikenteen palvelutasomääritys 3.1 Valtakunnalliset määrittelyt ja määrälliset palvelutasotavoitteet Liikennevirasto on laatinut suositukset toimivaltaisille viranomaisille palvelutasomäärityksissä käytettävistä palvelutasoluokista sekä niiden palvelutasotekijöistä ja kriteereistä (Taulukko 5). Niillä haja-asutusalueiden yhteyksillä, joilla minimipalvelutason kriteerit eivät täyty, tarjotaan ainoastaan lakisääteiset kuljetukset. Tässä työssä suositusta on sovellettu talviliikenteen palvelutasomäärittelyssä siten, että alue- ja kuntakeskusten väliset yhteydet on sijoitettu palvelutasoluokkiin ensisijaisesti vuorotarjonnan perusteella. Vuoroväli on tulkittu keskimääräisenä vuorovälinä ja liikennöintiaikoja on tarkasteltu ohjetta joustavammin. Esimerkiksi aamun ensimmäinen vuoro voi olla ohjetaulukkoa hieman myöhäisempi tuloaika tai viimeinen lähtö voi olla suositusta myöhäisempään aikaan. Kesäliikennettä ei ole määritelty erikseen, mutta kesällä sallitaan yhtä tai kahta luokkaa alempi palvelutaso, koska koulujen loma-aika vähentää joukkoliikenteen kysyntää. Kesäasuntojen matkustustarve on eri kuin koululaisliikenteessä. Viikonloppuliikenne kaukoliikenteessä on tärkeä ja asiointiyhteydet kuntakeskuksiin arkisin. Kuvassa 15 on esitetty nykyinen palvelutaso ja kuvassa 16 tavoitteellinen palvelutaso. Laukaa ja Muurame kuuluvat vuoden 2012 alusta Jyväskylän kaupungin toimivalta-alueen piiriin, eikä Keski-Suomen ELY määrittele näiden kolmen kaupungin joukkoliikenteen palvelutasoa. Laukaan ja Muuramen palvelutasot on kuitenkin esitetty kartoilla siten, että ne pitävät sisällään myös Jyväskylän kaupunkiliikenteen. Keskustojen välisille yhteyksille on esitetty erikseen juna- ja bussiliikenteen muodostama kokonaispalvelutaso, esimerkiksi Jyväskylä-Jämsä yhteydelle houkutteleva taso. Lisäksi tieyhteyksillä on esitetty bussiliikenteen palvelutaso, joka koskee kaikkia pysäkkivälejä kyseisellä yhteydellä. Jyväskylän ja Saarijärven välinen yhteys on keskitasoa, joka muodostuu Uuraisten ja Äänekosken kautta kulkevista peruspalveluyhteyksien kokonaisuudesta. Nykytilanteessa Keuruu-Virrat yhteys on lakisääteistä tasoa, mikä tarkoittaa, että yhteysvälin tarjonta on alle minimitason ja perustuu pääasiassa opetustoimen koulumatkakuljetuksiin. Kuvissa 15 ja 16 on esitetty lisäksi ne Keski-Suomen ELY-keskuksen toimivalta-alueen rajan ylittävät yhteydet, jotka ovat alueen joukkoliikennepalvelujen kannalta merkityksellisiä ja joissa on kysyntää vähintään minimitason palveluille. Nämä palvelutasomääritykset on pyritty sovittamaan yhteen naapuri-elyjen palvelutasomääritysten kanssa. Alueen ulkopuolisiin keskuksiin ulottuvien yhteyksien palvelutaso on määritelty tavallisimmin peruspalvelutasolle. Jyväskylän Jämsän - Tampereen välisellä yhteydellä tavoitteena on houkutteleva taso, kun tarkastellaan kokonaispalvelua juna- ja bussiliikenteessä. Kuhmoinen - Tampere, Keuruu Virrat, Hankasalmi Pieksämäki sekä Pihtipudas Reisjärvi yhteyksillä riittää minimitaso eli 1-2 vuoroa suuntaansa arkena. Minimitason liikennöintiajoista voi myös tinkiä, mikäli kysyntää ei ole. Esimerkiksi Kuhmoinen Tampere välillä tavoitteena on tarjota asiointiyhteydet arkena sekä opiskelijoiden yhteydet perjantaina ja sunnuntaina. Samoin Jämsä Mänttä - Vilppula yhteyksillä on tarvetta vain viikonloppuisin opiskelijoiden matkoille. 21
24 22 Taulukko 5. Palvelutasoluokat, määrälliset palvelutasotekijät ja kriteerit (Liikennevirasto 2011).
25 Kuva 15. Keski-Suomen joukkoliikenteen nykyinen palvelutaso. 23
26 Kuva 16. Keski-Suomen joukkoliikenteen tavoitteellinen palvelutaso. 24
27 Kuvassa 16 esitetyt palvelutasotavoitteet perustuvat suurelta osin nykyiseen palvelutasoon kuitenkin niin, että Joutsan, Toivakan ja Hankasalmen yhteydet Jyväskylään on haluttu nostaa peruspalvelutasolta keskitasolle ja sekä Äänekosken ja Konneveden väliset yhteydet minimitasolta perustasolle. Lisäksi Keuruu Virrat välinen yhteys nostetaan lakisääteiseltä tasolta minimitasolle. Palvelutasojen ero nykytilan ja tavoitetilan välillä näkyy parhaiten liitteen 3 taulukosta. Vähäisen kysynnän takia nykyisen palvelutason säilyttäminen on sekin tavoitteellista erityisesti minimi- ja peruspalvelutasoisilla yhteyksillä. Palvelutasotavoitteet on määritelty kuntakeskusten välille, joilla kulkee ELYkeskuksen toimivallassa olevaa liikennettä. Jos ELY-keskuksen järjestämä liikenne ei palvele myös kunnan sisäisiä yhteystarpeita, palvelutasoa ei ole erikseen määritelty maakuntasuunnitelmaa alempien keskusten välille. Liikenne- ja viestintäministeriön selvityksissä kaukoliikenteen palvelutasosta (lvm 21/2011 ja 30/2011) kaupunkikeskusten yhteydet on sijoitettu neljään tavoitteelliseen palvelutasoluokkaan seuraavasti: 1. Jyväskylän ja Helsingin välisille kaukoliikenteen yhteyksille on asetettu huipputason tavoitteet, joissa vuorotiheys on 30 minuuttia ja palveluja tarjotaan varhaisaamusta myöhäisyöhön kaikkina päivinä. Joukkoliikenteen matka-aika on henkilöautoa nopeampi 2. Jyväskylän ja Tampereen välille kysyntää lisäävä taso, jossa liikennöidään varhaisaamusta myöhäisiltaan. Aikataulut ovat tasavälein tai samoilla minuuteilla, vuorotiheys pääsääntöisesti vähintään n. 60 min tai vähintään yli 50 vuoroa/vrk. Joukkoliikenteen runkomatkan matka-aika on henkilöautoa nopeampi. 3. Kuopion, Oulun ja Seinäjoen sekä Jyväskylän väliset kaukoliikenteen yhteydet on sijoitettu kysyntää vahvistavaan tasoon, jossa liikennöidään aamulla, päivällä ja illalla, vuorotiheys on pääsääntöisesti vähintään n. 120 min tai vähintään yli 20 vuoroa/vrk ruuhka-aikoihin painottuen. Joukkoliikenteen runkomatkan matka-aika on enintään 1,2 kertaa vastaavan henkilöautomatkan matka-aika. 4. Muut Jyväskylän ja yli asukkaan kaupunkiseutujen väliset kaukoliikenteen yhteydet ovat toimivaa tasoa, joissa liikennöidään aamulla ja iltapäivällä kaikkina päivinä muutamia suoria vuoroja tai vuoroja, joilla on järjestetty vaihto. Joukkoliikenteen runkomatkan matka-aika on enintään 1,4 kertaa vastaavan henkilöautomatkan matka-aika. Kaukoliikenteen palvelutasotavoitteet on esitetty kuvassa 16. Kaukoliikenteen palvelujen liityntäyhteydet keskuskaupungin vaikutusalueelle kuuluvat alueen toimivaltaisille viranomaisille eli Keski-Suomen Ely-keskukselle ja Jyväskylän kaupungille. Kaukoliikenteen peruspalvelutasoa ovat: Työasiamatkat pääkaupunkiseudun ja maakuntakeskuksen välillä siten, että matka-aika on enintään 3 tuntia ja yhteys saapuu määräpaikkaan klo 8-9 ja palaa noin klo Työasiamatkat suurten kaupunkiseutujen välillä (Tampere, Turku, Kuopio, Oulu, Lahti) siten, että yhteys saapuu määräpaikkaan klo 8-9 ja palaa noin klo Työasiamatkat naapurimaakuntien maakuntakeksusten välillä siten, että yhteys saapuu määräpaikkaan klo 8-9 ja palaa noin klo Viikonlopun vierailumatkat Helsingin ja maakuntakeskusten, suurten kaupunkien sekä naapurimaakuntakeskusten välillä siten, että iltapäiväyhteydet perjantaisin ja paluuyhteydet sunnuntaisin toimivat. 25
28 Kuva 17. Kaukoliikenteen palvelutasotavoitteet (Liikenne- ja viestintäministeriö 2011). 26
29 Nämä peruspalvelutason vaatimukset tarkoittavat Jyväskylän liityntäyhteyksien kannalta seutu- tai paikallisliikenteen yhteyksiä arkisin lentokentän ja Jyväskylän tai muiden keskusten sekä matkakeskuksen ja muiden alueen keskusten välillä. Lisäksi viikonlopun vierailua palvelevilta yhteyksiltä tarvitaan liityntäyhteydet matkakeskuksen kautta. Jyväskylän matkakeskuksesta hoidetaan yhteydet alueen muihin keskuksiin pika- ja vakiovuoroilla. Jyväskylän kaupunki on hoitanut liityntäyhteydet lentoasemalle matkakeskuksesta busseilla tuntia ennen lennon lähtöä, mutta liikenne lakkautetaan vuoden 2012 alussa. Lentokenttäyhteyksien aikataulut tulee lisätä muuhun kaupunkiliikenteen reitti- ja aikataulutietoon sekä matkakeskuksen infotauluihin. Äänekosken liityntäyhteyksien järjestäminen lentokentälle on ELYn ja kaupungin määriteltävä yhdessä. Kysyntää omalla lentoasema- Äänekoski linjalle ei ole riittävästi. Muuta kuin yksinomaan lentoasemaa palvelevaa vakiovuoroliikennettä on kuitenkin vaikea sovittaa lentoaikatauluihin. Pidemmältä tulevat vuorot voivat tarvittaessa käydä lentoasemalla jättämässä matkustajat, mutta saapuville lennoille aikataulujen sovittaminen ei onnistu, koska yhteyttä ei voi taata lentoaikataulujen epäsäännöllisyyden takia. 3.2 Laadulliset tavoitteet Liikenneviraston suosituksissa laadullisille palvelutasotekijöille on määritelty taulukon 6 mukaiset kriteerit. Ne koskevat palvelun luotettavuutta ja täsmällisyyttä, informaatio- ja lippujärjestelmiä, kalustoa ja infraa. Laatutekijät ovat suurelta osin samat palvelutasoluokasta riippumatta kuitenkin niin, että paremmalla palvelutasolla tavoitellaan myös parempaa laatua. Keski-Suomen alueella laadullisista tekijöistä tärkeimpiä ovat: Aikatauluinformaation parantaminen pysäkeillä ja asemilla Yhteiskäyttöiset lippujärjestelmät eli junaliikenteen liittäminen seutulippujärjestelmään ja edullisen lippujärjestelmän ylläpitäminen Liikennevaloetuisuudet ja pysäkkijärjestelyt laatukäytävillä, esimerkiksi pikavuoropysäkki Hirvaskankaalle Matkaketjujen jatkuvuus erityisesti Jyväskylän matkakeskuksesta junavuoroilta ja junavuoroille sekä pikavuoropysäkkien ja kyläkeskusten välillä. 27
30 Taulukko 6. Palvelutason laadulliset tekijät (Liikennevirasto 2011). 28
31 4 Joukkoliikenteen kehittämistarpeet ja tulevaisuudennäkymät 4.1 Toimintaympäristön tulevaisuuden haasteita Palvelutason määrittelytyötä on tehty kiinteässä yhteistyössä kuntien kanssa. Työ käynnistettiin lähtötietopyynnöillä kuntien yhteyshenkilöille. Kunnilta pyydettiin henkilökuljetuksiin, maankäyttöön ja liikenteen infraan liittyviä suunnitelmia, joilla on merkitystä joukkoliikenteelle tulevina vuosina. Tärkeimmät tulokset on esitetty taulukossa 7. Eniten joukkoliikenteen käyttäjäpotentiaalia on Äänekosken, Laukaan sekä Jämsän suunnalla. Vuoden 2011 alusta Jyväskylän toimivaltaisen viranomaisen alue laajenee Laukaalle ja Muurameen. Päätiesuuntien ELYn järjestämä liikenne voi kuitenkin edelleen tarjota osan myös Jyväskylän toimivalta-alueen liikennepalveluista, joten palvelutasojen yhteensovittamisen tarvetta on myös jatkossa. Kuntien palvelujen uudelleen järjestämisessä ja palvelualueissa tapahtuvat muutokset vaikuttavat jatkossa joukkoliikennepalveluiden järjestämiseen. Tästä esimerkkinä ovat Jämsän ja Keuruun siirtyminen Pirkanmaan sairaanhoitopiiriin ja Äänekosken yläkouluverkossa tapahtuvat muutokset. Taulukko 7. Joukkoliikenteeseen vaikuttavat kehityshankkeet. Kunta Muutos Laukaa Kauramäki / Eteläportti alue. Nykyinen joukkoliikenteen tarjonta ei palvele aluetta, edellyttää reittimuutoksia ja mahdollisest i uusia linjoja. Valkeamäki, uusi n asukkaan asuinalue Petäjävedentien varteen, edellyttää nykyisten linjojen muuttamista ja linjaston uudelleen suunnittelua. Saarijärventien suunta ( Kivelänranta, Mankola II, Mannisenmäki ) nykyisen linjaston, vuorotiheyden ja riittävyyden Savulahti, Palokka. Alueen liittäminen nykyiseen verkostoon ja mahdolliset arviointi. reittimuutokset. Kankaan alue (ent. paperitehtaan alue keskustan läheisyydessä, tarve uudentyyppiselle City - liikenteelle ) Äijälänranta (asuntomessualue 2014). Vuorotiheyden muutosten arvioint Oleelliset, joukkoliikenteeseen vaikuttavat muutokset infrassa liittyvät kokonaan uusien Valkeamäen ja Kauramäki/Eteläportti alueiden rakentumiseen. Kuokkalan kehätien toteutus on alkamassa ja tieosuus valmistuessaan vaikuttaa Kuokkalan ja Tikan alueen linja - autoreitteihin. Sääksvuoren alueen rakentuessa avataan tieyhteys myös Keljonkankaantiell (aikaisempi yhteys alueelle vain Säynätsalontien kautta). Vaikutukset linja - autoreitteihin arvioitava erikseen. e Kantolan ja Kataanmäen asemakaava - alue muutokset. Petäjävesi Jyväskylä Petäjävesi rajalla suunnitteilla EKO - taajamahanke. Toivakka Asemakaavamuutokset, 70 uutta omakotitonttia Jämsä Jämsän sydän malli on maankäytössä valittu suunta. Tämä tarkoittaa sitä, että liikennejärjestelmä tulee suunnitella vastaamaan sen tarpeita, eli liikenteen tulee palvella erityisesti Jämsänkoski - Seppola - Himos akselilla. Keuruu Saarijärvi Viitasaari Äänekoski Keuruun keskustan liike - elämä on laajenemassa huomattavasti ns. Tervan alueen suuntaan Keuruun keskustan länsilaidalle. NECL II hankkeeseen liittyen mt 621 Keuruu - Ähtäri suunnitellaan ja yleiskaavoitetaan tähän liittyy myös VT 18 oikaisu välillä Ähtäri - Multia. Linnankylän uusi teollisuusalue, keskustan uudet asemakaavahankkeet Tuhmalanniemen uusi asuinalue lisää liikennöintiä keskustasta Isoahon suuntaan ja Kurkelan täydentyvät asuinalueet Kurkelan suuntaan Kuntayhteistyö Äänekosken ja Uuraisten välillä on mahdollinen Hirvaskankaan ja Koiviston koulujen osalta noin v. Samaan yhteyteen on mahdollista keskittää päivähoitopalveluja. Hirvaskankaan alueella tapahtuu asemakaavallista ja kaupallista kasvua lähivuosina 29
32 Onkohan joukkoliikenteen kehittämisessä koskaan ajateltu ns. syöttölinjojen kokeilua pienten taajamien matkustajien kuljetuksessa kaupunkeihin? Eli järjestelmää, jossa pienempien taajamien (esim. kirkonkylät, kylät) sisällä kulkee lyhyin väliajoin riittävällä kattavuudella asuinalueiden sisältä bussilinjat, joka vievät matkustajat isomman päätien varteen, josta sujuvat yhteydet kaupunkien keskustoihin riittävän usein. Näin saadaan matkustajat kyytiin lähes kotiovilta, jolloin joukkoliikenteen käyttö saattaisi lisääntyä. 4.2 Joukkoliikenteen kehittämistarpeet Määrälliset palvelutasotekijät Palvelutasomäärittelyjen mukaan puutteita ja parantamistarpeita on Jyväskylän ja maakunnan muiden keskusten välisillä yhteyksillä seuraavasti (kustannusarviot esitetyille lisäyksille on esitetty kohdassa 5.1): Jyväskylä-Toivakka yhteyksillä vuorotarjontaa lisätään arkisin klo 7-20 välillä siten, että keskitason vuorovälitavoite täyttyy. Toivakan keskustasta Jyväskylään asiointiyhteydet puuttuvat 9 ja 16 välillä. Lisätään 3 vuoroa arkena asiointimatkoja varten. Ruuhimäen kautta kulkevat yhteydet työmatkayhteyksillä parannetaan Yhteydet Toivakan keskustasta ovat huonommat kuin päätieltä, koska Joutsasta tulevat pikavuorot eivät käy Toivakan keskustassa ja vakiovuoroistakin vain osa. Selvitetään liityntäpysäköintimahdollisuudet ja kutsutaksiyhteys, jotta päätien vuorojen saavutettavuus paranee Viisarimäessä (4-tien pysäkki). Jyväskylä-Hankasalmi: Hankasalmella on kaksi taajamaa, itse keskustaajama ja Hankasalmen asema. Näiden taajamien väli on 9 km. Hankasalmen asemalla ei ole palvelutasopuutteita, koska junien lisäksi myös kaikki pikavuorot ajavat sitä kautta. Keskustaajaman yhteyksissä on seuraavia parantamistarpeita: Päätien bussivuorojen saavutettavuutta tulee parantaa esimerkiksi kutsutaksiyhteydellä. Kutsu- tai syöttöliikenne kirkonkylän ja aseman välillä poistaisi myös liikennöintiajoissa olevat puutteet mm. arki-iltana. Perjantai- ja sunnuntai-iltaisin myös junilta voisi järjestää kutsutaksiyhteyden keskustaajamaan Taajamassa on tarvetta tehdä aikatauluihin pikkuparannuksia asukastoiveiden perusteella Taajamassa viikonlopun liikenne ei ole ihan perustasoa, mutta vähäisen kysynnän ja päätien hyvän tarjonnan takia ei ole tarvetta parannuksiin Jyväskylä-Joutsa: Joutsasta on suhteellisen hyvä tarjonta pikavuoroilla Jyväskylään, mutta muilta pysäkeiltä palvelutasossa on puutteita tai seuraavia parantamistarpeita: Työmatkoille nopeampia vuoroja kiertävien ja hitaiden tilalle, klo 6.25 Joutsasta lähtevä vakiovuoron reitti siirretään Vaajakoskelta moottoritielle Leivonmäen ja Joutsan välin voisi joku pikavuoro ajaa vakiona, mikä parantaisi alueen palvelutasoa. Pikavuorojen käytettävyyttä voisi parantaa Joutsassa myös sujuvilla liityntäyhteyksillä pikavuoropysäkeille (liityntäpysäköinti, kutsutaksi) Ensimmäinen vakiovuoro saapuu arkena Jyväskylään klo 7.45, ennen sitä tulee pikavuoro, joka on klo 5.40 Jyväskylässä. Keskitason palvelu saavutettaisiin lisävuorolla, joka saapuisi Joutsasta Jyväskylään klo 7:ksi. 30
33 Viikonlopun liikenne on kokonaan pikavuorojen varassa talvi- ja kesäliikenteessä, mikä ei tarjoa tavoiteltua keskitason palvelua. Vuorot palvelisivat paremmin lauantaina asioivia, jos osa pikavuoroista olisi vakiovuoroja Joutsan ja Jyväskylän välillä. Jyväskylä-Äänekoski: Joukkoliikenteen kilpailukykyä voidaan parantaa nopeuttamalla työ- ja opiskelumatkoja palvelevia yhteyksiä Äänekosken ja Jyväskylän välillä. Lisäksi vuorotarjontaa tulee lisätä Äänekosken ja Konneveden palvelutason nostamistavoitteen edellyttämällä tavalla. Seuraavia palvelun lisäämis- tai parantamistarpeita ehdotetaan tehtäväksi: Houkutteleva palvelutaso edellyttää nopeita vuoroja suoraan kaupunkiin valtatie 4 kautta. Lisätään arkisin yksi työmatkavuoro Jyväskylään. Keskitason palvelut turvataan Laukaan ja Äänekosken välille, mutta koululaiset ja vuorotyö otettava aikataulusuunnittelussa huomioon. Koulukuljetusten tehostamismahdollisuus selvitettävä Äänekoskella yhdessä joukkoliikenteen kehittämisen kanssa tavoitteena kuljetusten tehostaminen, mm. Vehniän kautta koululaisyhteydet avoimella joukkoliikenteellä Muilla tarkastelluilla yhteysväleillä havaittiin seuraavia palvelun parantamistarpeita: Laukaa-Konnevesi: Konneveden koululaisyhteydet Laukaan kirkonkylälle parannettava. Vuorojen lisäystarve tarkistetaan myöhemmässä vaiheessa mahdollisen kuntaliitoksen jälkeen. Lauantain iltaliikenne Jyväskylästä Lievestuoreelle päättyy jo Muina päivinä mm. sunnuntaina tulee viimeinen linja-auto klo ja juna vielä klo Lauantain liikennöintiajan pidentämiseksi lisätään 2 vuoroa (= yhdellä meno-paluu vuorolla). Äänekoski-Konnevesi: Vuorotarjontaa lisätään suoralla yhteydellä Äänekoski-Konnevesi välillä neljällä arkivuorolla (=kahdella arkena ajettavalla meno-paluuvuorolla) ja kahdella lauantaivuorolla (=yhdellä lauantain menopaluuvuorolla). Tällä hetkellä yhteys Sumiaisten kautta. Uurainen-Äänekoski: Toisen asteen oppilaitosten matkat turvattava Keuruu-Virrat: Nykyinen vuorotarjonta ei palvele asiointia, opiskelijoita eikä työmatkalaisia Minimitason saavuttamiseksi lisätään aamuvuoro ja paluuvuoro Virroille Mänttään ja Jyväskylään suuntautuvia opiskelijamatkoja varten. Jyväskylä-Kivijärvi: Illan viimeiseltä vuorolta Jyväskylästä Karstulaan jatkoyhteys Kivijärvelle Kyyjärvi-Karstula: Asiointi-, työmatka- ja koululaisliikenne Kyyjärveltä Karstulan suuntaan huolehdittava. Sosiaali- ja terveyspalveluiden yhteistyö Saarikan alueella lisää liikkumistarvetta kuntakeskusten välillä. Jatkossa tarkasteltava lakisääteiset kuljetukset yhdessä avoimen joukkoliikenteen palvelujen kehittämisen kannalta hallinnonalat ylittävinä henkilökuljetussuunnitelmina. Kutsujoukkoliikenteen järjestämistä kuntien sisällä asiointiliikenteessä sekä liityntäliikenteenä runkoyhteyksille tulisi selvittää ainakin Muuramen ja Laukaan sisäisillä yhteyksillä sekä Joutsassa, Toivakassa ja Hankasalmella. Kutsujoukkoliikenteen mahdollisuudet osana lakisääteisiä kuljetuksia tai avointa joukkoliikennettä tulee jatkossa selvittää tarkemmin kuntatasolla tai laajemmin kuntien välisenä yhteistyönä. Tavoitteeksi tulee ottaa kuljetusten tehostaminen ja kustannusten nousun hillitseminen sekä avoimen joukkoliikenteen hyödyntäminen myös kuntien sisäisillä yhteyksillä. Tarvetta on myös yhteistyölle Jyväskylän toimivaltaisen viranomaisen kanssa järjestää suoria bussiyhteyksiä keskussairaalaan suurimmista aluekeskuksista, joista on työmatkaliikennettä sairaalaan. Keuruun suunnasta yhteydet keskussairaalaan ovat toimivat. Yhteistyötä viranomaisten kesken tarvitaan myös yhteyksissä 31
34 matkakeskukseen ja ammattioppilaitoksiin, niiden aikataulusuunnitteluun tulee kiinnittää huomiota myös liityntäyhteyksien kannalta. Kaukoliikenteen liityntäyhteyksillä Jyväskylän matkakeskuksesta alueen muihin keskuksiin on seuraavia parantamistarpeita: Kaukoliikenteen jatkoyhteyksien aikataulujen yhteensovittaminen Äänekosken suuntaan junilta Peurunkaan liityntäyhteyksien parantaminen junilta Arkisin aamujunille yhteydet kuntakeskuksista ja iltajunilta takaisin siten, että vaihtoaika ei pidennä kokonaismatka-aikaan merkittävästi ja matkaketju on sujuva. Viikonloppuna vastaavat liityntäyhteydet on tarkistettava perjantai-iltajunilta ja sunnuntain iltajunille. Laukaaseen suuntautuva liikenne on osin paikallisliikennettä, joka ei kierrä Matkakeskuksen kautta. Matkaketjun jatkuvuutta tulee parantaa opasteilla tai reittimuutoksella. Menisin työmatkani mielelläni Äänekoskelta Jyväskylään ja takaisin bussilla, jos voisin pysäköidä autoni lähelle Äänekosken keskustan bussiasemaa. En tiedä, mihin auton laittaisi etenkään talviaikaisin (joudun tulemaan maalta noin 10 kilometriä ensin Äänekoskelle ja maalta erittäin huonot liikenneyhteydet). Olen matkustanut työmatkaa Joutsa-Jyväskylä n. 14 vuotta ja olen melko tyytyväinen julkisen liikenteen palveluihin, mutta toivoisin, että Joutsasta klo 6.25 lähtevä vakiovuoro voisi kulkea Vaajakoskelta Jyväskylään moottoritietä pitkin. Kyseisessä vuorossa matkustaa minun lisäkseni useita kello kahdeksaan töihin meneviä henkilöitä sekä opiskelijoita Laadulliset palvelutasotekijät Täsmällisyys ja matkustajainformaatio Liikenteen täsmällisyyden parantamiseksi voidaan ottaa käyttöön sitovia aikataulupisteitä taajamien keskuspysäkeillä ja muilla tärkeillä pysäkeillä ensisijaisesti Jyväskylään suuntautuvilla yhteyksillä. Matkustajainformaatiota voidaan samalla parantaa varustamalla nämä keskuspysäkit sähköisillä aikataulunäytöillä. Vaikutetaan siihen, että liikenteenharjoittajat parantavat matkustajille suunnattua aikataulutiedotusta etenkin runkoyhteyksillä. Joukkoliikenteen laatukäytävälle Äänekoski-Jyväskylä- Jämsä laaditaan erillinen suunnitelma, jossa bussiliikenteen nopeuttamiseen voidaan esittää toimenpiteitä kuten kaista ja liikennevaloetuuksia. Bussiliikenteen aikataulut löytyvät Matkahuollon nettisivuilta ja junien VR:n nettisivuilta. Valtakunnallisen joukkoliikenteen informaatioportaalin (matka.fi) kehittäminen helpottaisi aikataulu- ja reittitiedon saantia yhden kanavan kautta erityisesti silloin, kun kyseessä on eri liikennemuotojen muodostamasta matkaketjusta (juna, seutuliikenne, kaupunkiliikenne). Joukkoliikenteen kulkutapavalintaan voidaan vaikuttaa mm. tarjoamalla vaihtoehtoiset liikennemuodot ja matkaketjuihin liittyvä reitti-, aikataulu- ja hintatieto samasta lähteestä yksinkertaisessa ja havainnollisessa muodossa. 32
35 Lippujärjestelmä Lippujärjestelmien yhteiskäyttöisyyttä edistetään alueellisesti niin, että VR:n junaliikenne saadaan mukaan seutulippujärjestelmään siellä, missä junaliikenne on osa työssäkäyntialueen joukkoliikennepalveluja. Kalusto ja linjaston selkeys Kalustoon sekä lippu- ja informaatiojärjestelmiin liittyvät vaatimukset huomioidaan liikenteen järjestämisessä siirtymäkauden jälkeen. Kaluston ikään ja päästöihin sekä kuntoon kiinnitetään laatuvaatimuksissa ja sopimuksissa erityistä huomiota, sillä ne vaikuttavat sekä palvelun laatuun että liikenteen täsmällisyyteen ja joukkoliikenteen helppokäyttöisyyteen. Myös linjaston selkeyteen kuten numerointiin, linjakilpiin ja aikataulujen havainnolliseen esitystapaan kiinnitetään erityistä huomiota reittiliikennelupia myönnettäessä ja liikennöintisopimuksia laadittaessa. Juna- ja bussiliikenteen matkaketjuissa ongelmana on aikataulujen yhteensovittaminen, mikä johtuu mm. liikennemuotojen suunnittelun eriaikaisuudesta. Parannetaan aikataulusuunnittelun yhteistyötä liikenteenharjoittajien ja VR:n kanssa yhteistyössä ja priorisoidaan yhteen sovitettavat aikataulut. Infrastruktuuri Joukkoliikenteen kilpailukykyä ja houkuttelevuutta voidaan lisätä myös liikenneverkkoon ja pysäkkeihin kohdistuvilla toimenpiteillä. Erityisesti pysäkkialueet koulujen, sairaaloiden ja laitosten lähellä tulee rakentaa turvallisiksi ja helposti saavutettaviksi. Palvelutarjonnan keskittyessä pääväylille, kuntien tulee yhdessä ELYn kanssa huolehtia keskus- ja kylätaajamien pysäkkien saavutettavuuden ja laadun parantamisesta sekä sujuvien jatkoyhteyksien tarjoamisesta jalan, pyörällä ja liityntäliikenteellä liikuttaessa. Pysäkki-informaatiosta on huolehdittava yhdessä kuntien ja liikenteenharjoittajien kanssa myös silloin, jos Matkahuollon asiamiespiste muuttaa sijaintiaan. Liityntäpysäköintitilaa tulee varata kysynnän mukaan sekä polkupyörille että henkilöautoille. Keski-Suomen liitolla on tekeillä laatukäytävähanke, joka koskee Jämsä-Jyväskylä- Äänekoski akselia. Siinä on mukana myös Laukaa ja Uuraisten suunta Äänekoskelta Saarijärvelle asti. Työssä otetaan kantaa mm. tärkeimmiksi katsottujen pysäkkien varustetasoon. Tavoitteeksi tulee ottaa, että pysäkkien ja informaation laatutaso ei ole riippuvainen vastuutahosta (kunta, ELY), vaan joukkoliikennejärjestelmän tulee näyttäytyä matkustajalle yhtenäisenä palveluna. Liikennevirastolla on käynnistynyt Sata solmupysäkkiä hanke, jossa myös saadaan ideoita pysäkkien parantamiseen. 33
36 5 Kustannukset ja liikenteen järjestäminen 5.1 Kustannusvaikutukset Palvelutasoa parantavien liikenteen lisäysten kustannukset on arvioitu taulukossa 7. Laskelmissa liikenteen yksikköhintana on käytetty 2 euroa/km. Taulukon 8 mukaan palvelutason parantamiseen tulee varata vuositasolla noin euroa ja lisäksi kuntien kutsujoukkoliikenteen palveluihin noin euroa vuodessa. Kuva 18. Joukkoliikenteen järjestämistavan valintaprosessi siirtymäajan liikennöintisopimusten umpeuduttua (Lähde: LVM). Taulukko 8. Palvelutasoparannusten kustannusarvio vuositasolla. 34
37 5.2 Liikenteen järjestämistavat Joukkoliikennelain siirtymäajan jälkeen joukkoliikenne voi olla joko markkinaehtoista (ME) tai palvelusopimusasetuksen (PSA) mukaista liikennettä. Asiaa on havainnollistettu seuraavassa kuvassa. Kuvan selitykset: Toimivaltainen viranomainen ratkaisee PSA-mallin ja markkinaehtoisen (ME) mallin välillä. PSA: malli, jossa toimivaltainen viranomainen maksaa korvauksia tai myöntää yksinoikeuksia Lisäostoilla ja yleisellä säännöllä täydennetään markkinaehtoista mallia PSA:n keinoin ME: markkinaehtoinen malli, jossa viranomainen ei rajoita markkinoille tuloa, tarjonnan määrää, eikä matkalippujen hintoja. Toimivalta-alueen eri alueilla voidaan soveltaa erilaisia liikenteen järjestämistapoja. On myös mahdollista hoitaa liikenne markkinaehtoisesti, jos joukkoliikennettä ei haluta merkittävässä määrin tukea. Kaukoliikenteessä liikenne järjestetään liikenne- ja viestintäministeriön selvitysten mukaan (LVM 21/2011 ja 30/2011) pääasiassa markkinaehtoiseen liikenteeseen pohjautuen. Markkinaehtoinen liikenne Jos toimivaltainen viranomainen katsoo, että siirtymäajan liikennöintisopimusten sopimuskauden lakattua riittävä palvelutaso voidaan saavuttaa ilman viranomaisen puuttumista liikenteen järjestämiseen, eikä liikenteen sääntely muutoinkaan ole tarpeen, voidaan joukkoliikenne järjestää puhtaasti markkinaehtoisesti. Markkinaehtoisessa liikenteessä joukkoliikenteen palvelutaso muodostuu liikennöitsijöiden anomien reittiliikennelupien mukaisesti. Viranomainen voi käyttää vain hakijan soveltuvuuteen liittyvää sääntelyä, joka käytännössä tarkoittaa vain liikennöintiin oikeuttavien lupien edellyttämistä, luvanhaltijan yleistä kelpoisuutta koskevia vaatimuksia, liikennöinnin vähimmäisvaatimusta, aikataulukausien vahvistamista ja vaatimusta informaatiosta, jota informaatio- ja lippujärjestelmää käyttää. Markkinaehtoisessa liikenteessä palveluiden tarjonnan (reitit ja tasaväliset aikataulut) rajoittamis- ja muut sääntelymahdollisuudet ovat hyvin rajalliset. Puhtaasti markkinaehtoisessa liikenteessä asiakashintoja ei ole mahdollista tukea. On todennäköistä, että markkinaehtoisessa liikenteessä palvelutaso voi olla riittävä silloin, kun matkustajia on paljon, esimerkiksi ruuhka-aikoina. Riittävän palvelutason takaaminen myös hiljaisempina aikoina, kuten iltaisin ja viikonloppuisin, voi kuitenkin vaatia täydentävää ostoliikennettä. Markkinaehtoinen liikenne ja yleinen sääntö Yleisellä säännöllä tarkoitetaan toimenpidettä, jota sovelletaan kaikkeen joukkoliikenteeseen tietyllä maantieteellisellä alueella (LVM 41/2009). Yleinen sääntö on keino, jolla markkinaehtoisessa liikenteessä voidaan tukea liikennettä määräämällä hintavelvoite. Yksinkertaistetusti ilmaistuna liikennöitsijät velvoitetaan tällöin perimään matkustajilta markkinahintaa alempi hinta, ja hinnanalennus korvataan liikennöitsijöille. Yleiseen sääntöön perustuvassa mallissa viranomaisen vaikutusmahdollisuudet liikenteen palvelutasoon ja sille aiheutuviin kustannuksiin olisivat heikot. Olisi esimerkiksi mahdotonta järjestää aluetyyppiin nähden tasapuolinen palvelutarjonta eri alueille. Toimivaltaisen viranomaisen olisi talousarvion yhteydessä vaikea arvioida etukäteen riittävän tarkasti, paljonko julkisia varoja vaaditaan hintavelvoitteen kompensoimiseksi. (LVM 41/2009.) Yleisen säännön soveltamisesta päättää valtioneuvosto. LVM on asettanut linja-autoliikennetyöryhmän, jonka tehtävänä on käsitellä reittiliikennelupien myöntämiseen liittyviä kysymyksiä, siirtymäkauden jälkeisiä joukkoliikenteen järjestämismalleja sekä julkisesti tuettujen lippujen kelpoisuutta eri järjestämismalleissa. Erityisesti ryhmä tulee käsittelemään markkinaehtoisen reittiliikenteen toimintaedellytyksiä. Työryhmän tulee saattaa työnsä päätökseen helmikuun 2012 loppuun mennessä. 35